CELEX: 32021R2097
Language: lv
Date: 2021-11-29 00:00:00
Title: Komisijas Īstenošanas regula (ES) 2021/2097 (2021. gada 29. novembris), ar ko piešķir atļauju par gaļas un vaislas tītaru barības piedevu lietot benzoskābes, kalcija formiāta un fumārskābes preparātu (atļaujas turētājs: uzņēmums Novus Europe NV) (Dokuments attiecas uz EEZ)

30.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 427/190
               
            
         KOMISIJAS ĪSTENOŠANAS REGULA (ES) 2021/2097
         (2021. gada 29. novembris),
         ar ko piešķir atļauju par gaļas un vaislas tītaru barības piedevu lietot benzoskābes, kalcija formiāta un fumārskābes preparātu (atļaujas turētājs: uzņēmums Novus Europe NV)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regula (EK) Nr. 1831/2003 nosaka, ka piedevu lietošanai dzīvnieku ēdināšanā ir vajadzīga atļauja, un paredz šādas atļaujas piešķiršanas pamatojumu un kārtību.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu ir iesniegts pieteikums, kurā lūgta atļauja lietot benzoskābes, kalcija formiāta un fumārskābes preparātu. Minētajam pieteikumam ir pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
                  
               
                     (3)
                  
                  
                     Pieteikums attiecas uz atļauju benzoskābes, kalcija formiāta un fumārskābes preparātu lietot par gaļas un vaislas tītaru barības piedevu, to klasificējot zootehnisko piedevu kategorijas funkcionālajā grupā “citas zootehniskās piedevas”.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2021. gada 17. marta atzinumā (2) secināja, ka ar piedāvātajiem lietošanas nosacījumiem benzoskābes, kalcija formiāta un fumārskābes preparāts nelabvēlīgi neietekmē ne dzīvnieku veselību, ne patērētāju drošību vai vidi. Iestāde secināja, ka piedeva tās lietotājiem rada zemu inhalācijas risku. Tāpēc Komisija uzskata, ka būtu jāveic pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevas lietotāju, veselību. Turklāt Iestāde secināja, ka piedeva var uzlabot rādītājus attiecībā uz gaļas tītariem, un šo secinājumu var attiecināt uz vaislas tītariem. Iestāde neuzskata, ka būtu vajadzīgas īpašas prasības veikt uzraudzību pēc preparāta laišanas tirgū. Tā arī ir verificējusi ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
                  
               
                     (5)
                  
                  
                     Benzoskābes, kalcija formiāta un fumārskābes preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ minēto preparātu būtu jāatļauj lietot tā, kā norādīts šīs regulas pielikumā.
                  
               
                     (6)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā specificēto preparātu, kas ietilpst barības piedevu kategorijā “zootehniskās piedevas” un funkcionālajā grupā “citas zootehniskās piedevas”, ir atļauts lietot par dzīvnieku barības piedevu atbilstoši pielikuma nosacījumiem.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 29. novembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2021;19(4):6528.
      
      
         
            PIELIKUMS
            
                        
                           Piedevas identifikācijas numurs
                        
                     
                     
                        
                           Atļaujas turētāja nosaukums
                        
                     
                     
                        
                           Piedeva
                        
                     
                     
                        
                           Sastāvs, ķīmiskā formula, apraksts, analītiskā metode
                        
                     
                     
                        
                           Dzīvnieku suga vai kategorija
                        
                     
                     
                        
                           Maksimālais vecums
                        
                     
                     
                        
                           Minimālais saturs
                        
                     
                     
                        
                           Maksimālais saturs
                        
                     
                     
                        
                           Citi noteikumi
                        
                     
                     
                        
                           Atļaujas derīguma termiņš
                        
                     
                  
                        
                           mg piedevas uz kg kompleksās barības ar mitruma saturu 12 %
                        
                     
                  
                        
                           Kategorija: zootehniskās piedevas. Funkcionālā grupa: citas zootehniskās piedevas (efektīvi uzlabo zootehniskos parametrus)
                        
                     
                  
                        4d14
                     
                     
                        Novus Europe NV
                     
                     
                        Benzoskābes, kalcija formāta un fumārskābes preparāts
                     
                     
                        
                           Piedevas sastāvs:
                        
                        benzoskābes, kalcija formāta un fumārskābes preparāts
                        benzoskābe: 42,5–50 %,
                        kalcija formāts: 2,5–3,5 %,
                        fumārskābe: 0,8–1,2 %,
                        granulēta
                     
                     
                        Gaļas tītari
                        vaislas tītari
                     
                     
                        —
                     
                     
                        500 
                     
                     
                        1 000 
                     
                     
                        
                                    1.
                                 
                                 
                                    Piedevas un premiksu lietošanas norādījumos norāda glabāšanas apstākļus un noturību pret karstumapstrādi.
                                 
                              
                                    2.
                                 
                                 
                                    Piedevu nelieto kopā ar citiem benzoskābes vai benzoātu, kalcija formāta vai skudrskābes un fumārskābes avotiem.
                                 
                              
                                    3.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu iespējamos riskus, ko varētu radīt šīs piedevas un premiksu lietošana. Ja ar šādām procedūrām un pasākumiem šos riskus novērst vai līdz minimumam samazināt nav iespējams, piedevu un premiksus lieto, izmantojot individuālos aizsardzības līdzekļus, arī elpceļu aizsarglīdzekļus.
                                 
                              
                     
                        2031. gada 20. decembris
                     
                  
                        
                           Aktīvās vielas raksturojums:
                        
                        benzoskābe (tīrība ≥ 99,0 %); CAS numurs: 65-85-0; ķīmiskā formula: C7H6O2
                        
                        kalcija formāts: CAS numurs: 544-17-2; ķīmiskā formula: C2H2O4Ca;
                        fumārskābe (tīrība ≥ 99,5 %); CAS numurs: 110-17-8; ķīmiskā formula: C4H4O4
                        
                     
                  
                        
                           Analītiskās metodes
                            (1)
                        
                        Benzoskābes, kalcija formāta un fumārskābes noteikšanai barības piedevā:
                        
                                    —
                                 
                                 
                                    augstas izšķirtspējas šķidrumhromatogrāfija ar UV detektēšanu (HPLC-UV)
                                 
                              Kopējā kalcija noteikšanai barības piedevā:
                        
                                    —
                                 
                                 
                                    atomabsorbcijas spektrometrija (AAS) – EN ISO 6869; vai
                                 
                              
                                    —
                                 
                                 
                                    induktīvi saistītas plazmas atomemisijas spektrometrija (ICP-AES) – EN 15510
                                 
                              Benzoskābes kvantitatīvai noteikšanai premiksos un dzīvnieku barībā:
                        
                                    —
                                 
                                 
                                    augstas izšķirtspējas šķidrumhromatogrāfija ar UV detektēšanu (HPLC-UV)
                                 
                              Kalcija formāta un fumārskābes noteikšanai premiksos:
                        
                                    —
                                 
                                 
                                    augstas izšķirtspējas šķidrumhromatogrāfija ar UV vai refrakcijas koeficienta detektēšanu (HPLC-UV)
                                 
                              
                  
               (1)  Sīkāka informācija par analītiskajām metodēm ir pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports.